Във връзка с постъпило уведомление с вх. № ОВОС-432/25.02.2021г. и становище от БД ИБР Пловдив с изх. № ПУ-01-292(1)/19.04.2021г. за инвестиционно предложение (ИП): „Обособяване на площадка за събиране, временно съхранение и търговска дейност с отпадъци от метални опаковки и негодни за употреба батерии и акумулатори (НУБА); събиране, временно съхранение, предварително третиране и търговска дейност с отпадъци от черни и цветни метали (ОЧЦМ); разкомплектоване на излезли от употреба моторни превозни средства (ИУМПС) и продажба на части втора употреба, включително изграждане на сондажен кладенец с дълбочина 13 метра” в ПИ 02720.184.15, гр. Баня, община Карлово, област Пловдив, с възложител: „ДЕМИР - М 2018” ЕООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение включва обособяване на площадка за събиране, временно съхранение и търговска дейност с отпадъци от метални опаковки и негодни за употреба батерии и акумулатори (НУБА); събиране, временно съхранение, предварително третиране и търговска дейност с отпадъци от черни и цветни метали (ОЧЦМ); разкомплектоване на излезли от употреба моторни превозни средства (ИУМПС) и продажба на части втора употреба, включително изграждане на сондажен кладенец с дълбочина 13 метра” в ПИ 02720.184.15, гр. Баня, община Карлово, област Пловдив. Така заявеното ИП попада в обхвата на т. 11, буква „д“ и т. 2, буква, „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Карлово, Кметство с. Баня и БД ИБР-Пловдив

Отговорено от РИОСВ-Пловдив на 05.05.2021г.